O explozie s-a produs, vineri dimineață, la Rafinăria Petromidia. Aceasta nu a fost urmată de incendiu, dar au existat degajări mari de fum. A fost activat Planul Roșu. Pompierii intervin acum pentru răcire.
Potrivit IGSU citat de Ziua de Constanța, la nivelul județului a fost activat Planul Roșu de Intervenție.
La fața locului au ajuns polițiști, jandarmi, 6 mașini de stingere, 2 autoscări și 3 ambulanțe SMURD, o autospecială de stingere cu apă și spumă din cadrul Detașamentului de pompieri Slobozia și o autospecială de stingere cu apă și spumă din cadrul Stației de pompieri Fetești.
De asemenea, a fost trimisă și autospeciala transport roboți de la ISU BIF.
Potrivit ISU Constanța, au fost evacuate aproximativ 20 de persoane, iar ceilalți angajați s-au autoevacuat pe platfomă la locul de adunare.
Din primele informații nu sunt victime.
Datele inițiale arată că explozia ar fi avut loc la instalația de hidrofinare, o instalație aflată în reparații.